Koulun, oppilaitos ja vapaa-ajan kehittämisryhmän muistio 2 / 2017

Esityslista

Aika Torstai 15.6.2017 klo 9.00 - 12.00

Paikka Tipotien sosiaali- ja terveysasema, Tipotien luentosali (5 krs. pääoven lähellä, naulakoiden vieressä)

Läsnä Erillinen osallistujalista

Muistio

1. Esittelykierros aamukahvin kera. Paikalla 20 + 2
2. Hyväksyttiin edellisen kokouksen pöytäkirja. Titta Pelttari lupautui sihteeriksi.
3. Muutosagentti Titta Pelttari ja muutama sana SOTE valmistelusta

Lyhyt yleiskatsaus Pirkanmaan lasten ja perheiden palveluiden suunnittelun etenemisestä. Laajempi sote-/LAPE-infopaketti muistion liitteessä.

1. Kotitehtävän purku

Useista kunnista on jo tullut vastauksia annetusta kotitehtävästä. Vastausaikaa kotitehtävälle 15.8.2017 saakka.

Kehittäjäkumppaneita pyydettiin valitsemaan TOP4-teemoista aihe, jota lähtevät organisaatioissaan kehittämään ensisijaisesti. Jokaisen teeman osalta on jo tässä vaiheessa tullut halukkaita. Lisäksi ryhmäläisiä pyydettiin tuomaan esiin hyviä toimintamalleja ja käytänteitä, jotka toimivat omassa organisaatiossa ja olisivat levitettävissä.

Susannan koostamassa pp-esityksessä on tarkempi kooste tulleista vastauksista. Käytiin keskustelua hyvistä käytänteistä. Täydennetään listausta sitä mukaa, kun osallistujilta tulee vastauksia Susannalle.

Osa kehittäjäkumppaneista on sellaisia, jotka voisivat osallistua useampaan ryhmään. Esimerkiksi Tikaspajan, etsivä työn ja seurakunnan osalta on hankala päättää, että mihin kehittämistyöhön ensisijaisesti osallistuisivat. Sovittiin, että tehdään työskentelystä tarkempi suunnitelma elokuun kokouksessa.

1. Jatkotyöstäminen

Sovittiin, että jokaisella kerralla käydään läpi TOP4-teemoja pienemmissä ryhmissä. Kaikki ryhmät käsittelevät samanaikaisesti samaa aihetta. Toteutus todennäköisesti learning cafe-menetelmällä.

Kokoontumisissa käydään läpi TOP4-teemojen lisäksi muitakin aiheita. Tärkeä kehittää myös vertikaalisen ja horisontaalisen yhteistyötä, jatkossa tullaan tekemään tiivistä yhteistyötä perhekeskustoimintamallin sekä erityis- ja vaativan tason palveluiden kehittämisryhmien kanssa.

Lähtötilanteen ja tavoitetilan osalta käytiin keskustelua mittareista. Kouluterveyskyselyn kautta saadaan hyvää tietoa lasten ja nuorten hyvinvoinnissa tapahtuneesta muutoksesta. Koska kyselyitä tuotetaan vain joka toinen vuosi, niin muutostyön vaikuttavuuden mittaaminen ei nopealla aikataululla ole mahdollista.

LAPE-työskentelyllä pyritään yhtenäistämään eri kuntien/alueiden toimintakäytäntöjä, jotta kuntien yhdenvertaisuus ja hyvien käytäntöjen laajentamisen myötä myös lasten ja nuorten hyvinvointi kohentuisi. Voitaisiinko kehittämistyön mittaamisessa keskittyä siihen, että miten TOP4-teemojen osalta on saatu valikoitua hyvät käytännöt ja niiden käyttö laajennettua maakunnan tasolla?

Syksyllä otetaan lapset, nuoret ja vanhemmat mukaan kehittämistyöhön. Pyydetään kokemusasiantuntijat mukaan kehittämisryhmiin ja hyödynnetään eri kyselyistä saatavia tietoja sekä Nuorten ääni uudessa maakuntahallinnossa -hankkeen aikana saatavia vinkkejä nuorten osallisuuden huomioimisen mahdollisuuksista muutostyössä.

Seutusivistyksen työryhmässä (nimi muuttuu hyvinvointipalveluiden työryhmäksi) tehdään osittain samaa työtä kuin koulun ja vapaa-ajan kehittämisryhmässä. Oriveden kasvatus- ja opetusjohtaja Silja Silvennoinen kuuluu hype-ryhmään ja varmistaa, että ei tehdä päällekkäistä/ristikkäistä työtä.

Esiopetusosuuden yhteistyöryhmään on ilmoittautunut Tuija Landström.

1. Syksy aikataulut

17.8 klo 9.00 – 12.00

19.9 klo 9.00 – 12.00

25.10 klo 13.00 – 16.00

27.11 klo 13.00 – 16.00

Joulukuun aika sovitaan vasta elokuun kokouksessa, koska tälle kerralle osallistui vain osa ryhmäläisistä.

8 Muut asiat

Kevään työskentelystä kerätään palaute webropol-kyselyllä.

Kehittämisryhmäläisten toivottiin pyrkivän oman kuntansa LAPE-ryhmään ainakin siten, että olisivat läsnä osan aikaa kokouksesta. Ole yhteydessä kuntasi LAPE-ryhmän puheenjohtajaan. Suora keskusteluyhteys LAPE-ryhmään helpottaa kehitettävien asioiden eteenpäin viemistä paikallistasolla.

Lapsivaikutusten arviointi -työpajat järjestetään 12.9.2017.

Susannalle voi viestiä koulutustoiveista sähköpostitse. LAPE-hankkeen puitteissa on mahdollista järjestää yhteistä koulutusta joko oman henkilöstön tuottamana tai ostopalveluna.

Koordinaattori Susanna Raivio ja LAPE-muutosagentti Titta Pelttari tapaavat Pirkanmaan sivistysjohtajia kesäkuun aikana ja kierrokset jatkuvat syksyllä.

Pirkanmaan LAPE -teemaryhmän esivalmistelun loppuraportti <http://www.pirkanmaa.fi/wp->content/uploads/Loppuraportti\_lape-1.pdf

Kesäläksyn palautukset toivotaan 15.8.2017 mennessä Susanna Raiviolle osoitteeseen susanna.raivio@ylojarvi.fi

Yhteistyö muiden kehittämisryhmien kanssa:

Perhekeskustoimintamallin alaryhmästä on esitetty toive, että koulu- ja vapaa-aikaryhmästä/ryhmäläisten taustaorganisaatioista tulisi edustajia mukaan perhekeskustoimintaryhmään. Susannalle voi laittaa sähköpostitse viestiä ehdotettavista henkilöistä.

Samoin maahanmuuttajaryhmästä tullut toive, että 2-3 kertaa syksyllä 2017 osallistui joku tämän ryhmän/taustaorganisaation jäsen maahanmuuttajaryhmän työskentelyyn. Yhteys Susanna Raivioon to 22.6 mennessä tai sitten elokuun alussa, mikäli sopiva/halukas jäsenehdokas on mielessä.

Esiopetuksen alatyöryhmään osallistuu kuraattori Tuija Landström Ylöjärveltä.

Susanna Raivio

040 6602 180

susanna.raivio@ylojarvi.fi